CELEX: C2007/297/17
Language: fi
Date: 2007-12-08 00:00:00
Title: Asia C-217/06: Yhteisöjen tuomioistuimen tuomio (toinen jaosto) 4.10.2007 — Euroopan yhteisöjen komissio v. Italian tasavalta (Jäsenyysvelvoitteiden noudattamatta jättäminen — Julkiset rakennusurakat — Direktiivi 71/305/ETY — Julkisen rakennusurakan käsite ja rajaaminen — Jäsenyysvelvoitteiden noudattamatta jättäminen on tuottanut täyden vaikutuksensa)

8.12.2007   
            
            
               FI
            
            
               Euroopan unionin virallinen lehti
            
            
               C 297/12
            
         Yhteisöjen tuomioistuimen tuomio (toinen jaosto) 4.10.2007 — Euroopan yhteisöjen komissio v. Italian tasavalta
   (Asia C-217/06) (1)
   
   (Jäsenyysvelvoitteiden noudattamatta jättäminen - Julkiset rakennusurakat - Direktiivi 71/305/ETY - Julkisen rakennusurakan käsite ja rajaaminen - Jäsenyysvelvoitteiden noudattamatta jättäminen on tuottanut täyden vaikutuksensa)
   (2007/C 297/17)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: X. Lewis ja asianajaja M. Mollica)
   
      Vastaaja: Italian tasavalta (asiamiehet: I. Braguglia ja S. Fiorentino)
   Oikeudenkäynnin kohde
   Jäsenyysvelvoitteiden noudattamatta jättäminen — Julkisia rakennusurakoita koskevien sopimusten tekomenettelyjen yhteensovittamisesta 26.7.1971 annetun neuvoston direktiivin 71/305/ETY (EYVL L 185, s. 5) 3 ja 12 artiklan noudattamatta jättäminen — Stintinon kunnanhallituksen 14.12.1989 tehdyssä päätöksessä mainittujen töiden ja erityisesti ”teknistä ja rakenteellista ajan tasalle saattamista koskevia suunnittelu- ja täytäntöönpanotöitä, vesi- ja viemäriverkoston, tieverkoston, asuinalueen rakenteiden ja palvelujen sekä Stintinon kunnan alueella että sen ulkopuolella olevien turistialueiden uudelleen järjestelyä ja täydentämistä ja kunnan rannikon ja sen turistikeskusten kunnostamista ja puhdistamista” koskevien töiden antaminen sopimuksen perusteella ja julkista rakennusurakkaa koskevaa sopimusta koskevaa ilmoitusta julkaisematta
   Tuomiolauselma
   
               1)
            
            
               Italian tasavalta ei ole noudattanut julkisia rakennusurakoita koskevien sopimusten tekomenettelyjen yhteensovittamisesta 26.7.1971 annetun neuvoston direktiivin 71/305/ETY ja erityisesti sen 3 ja 12 artiklan mukaisia velvoitteitaan, koska se on sallinut ainakin yhden Stintinon kunnan Maresar Soc. Cons. arl -nimiselle yhtiölle myöntämän toimen täytäntöönpanon 2.10.1991 allekirjoitetun sopimuksen N:o 7/91 ja samojen asianosaisten myöhemmin hyväksymien asiakirjojen nojalla.
            
         
               2)
            
            
               Italian tasavalta velvoitetaan korvaamaan oikeudenkäyntikulut.
            
         
      (1)  EUVL C 178, 29.7.2006.